《次韵王柱史题密印师寮一首》
宋代·刘一止

岩下风轻进竹凉，道人身共翠梢长。饥肠欲和春泉响，鼻观先参煮菜香。

何处人间有痴黠，不将身外较闲忙。邻家柱史哦诗夜，未厌敲门月到墙。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。